Shivambu kry wind van voor oor sy 'rassisme' | Maroela Media
Die ANC het Woensdag skerp gekap na die EFF se "blatante rassistiese nasionalisme". Dit kom ná 'n voorval waartydens Floyd Shivambu, die EFF se ondervoorsitter, betrokke was in 'n "aanval" op Ishmail Momoniat, die tesourie se adjunk-direkteur-generaal.
Shivambu het 'n storm ontketen toe hy Dinsdag kapsie gemaak het teen Momoniat se "herhaaldelike teenwoordigheid" in finansiële komitee- vergaderings. Hy het Momoniat beskuldig dat hy 'un-African' is.
Shivambu het glo gesê: "Ek dink hy ondermyn Afrikane, hy neem nie die direkteur-generaal, die minister van finansies of die adjunkminister van finansies ernstig nie. Hy dink hy is meerderwaardig. Hy neem al die besluite en is altyd hier in die parlement asof hy alleen die nasionale tesourie is. Hy moet fokus op dít waarop hy moet."
Die tesourie het intussen gereageer en gesê Shivambu se opmerkings dui op 'n diep onbegrip van die werking van die tesourie. Die tesourie het aangedui dat Momoniat al 23 jaar by die tesourie werk en dat hy tien jaar al die posisie van direkteur-generaal vir belasting en finansiële sektor- beleid beklee.
Die Ahmed Kathrada-stigting het ook uitgevaar en gesê hy veroordeel die "diep rassistiese, polities roekelose en hoogs uitlokkende opmerkings" wat deur Shivambu gemaak is.
Neeshan Balton, die uitvoerende direkteur van die stigting, het gevra of die EFF en Shivambu in effek sê dat Momoniat se burgerskap minder werd is net omdat hy nie 'African' is nie?
Die ANC het laat Woensdagaand 'n verklaring uitgereik waarin die party Momoniat verdedig en het Shivambu se opmerkings as "grensend aan erge rassisme" bestempel.
Jessie Duarte, die ANC se adjunk-sekretaris generaal, het gesê sy opmerkings grens aan erge rassisme en saai verdeeldheid.
"Ek ken Momoniat al vir langer as vier dekades en hoewel ek sterk met sy sienswyse oor ons ekonomie se ontwikkelende staat verskil, kan ek dit nie toelaat nie dat hy gevra word om 'n vergadering te verlaat net omdat hy 'n Indiër is."
Duarte het gesê Shivambu se tirade opper noemenswaardige vrae oor die vlak van sommige lede van parlement se begrip van hul verantwoordelikhede, veral om die Grondwet te beskerm en te verdedig.
"Momoniat is en sal nooit rassisties wees nie en ek sê dit sonder vrees van teëspraak. Dit is bekend dat hy deel was van die ondergrondse struggle om vir die Shivambu's van die wêreld die vryheid te gee om hul opinies te lug, al is dit nou uit 'n oningeligte posisie."
Shivambu het glo sedertdien sy opmerkings verdedig en gesê dit het nooit oor Momoniat se ras gegaan nie, maar oor sy ondermyning van 'African'-leierskap.
En die einste floyd is n mosambieker as ek nie verkeerd is nie!How un South African…
Dit grens nie aan erge rassisme soos die ANC se kritiek dit wil hê nie. Dit IS erge rassisme, en boonop nie vreemd uit Shivambu se mond nie.
Die grootste ondermyners van "African" leadership is African leaders. Mense soos Shivambo is vreeslik liggeraak omdat Afrrican leadership nie die nodige respek ontvang nie , maar hulle moet nog leer dat respek verdien moet word, jy kry dit nie bloot omdat jou vel swart is nie.
As ek so kyk na al die ondeurdagte optrede, korrupsie en bedrog van swart leiers verdien nie een van hulle respek nie.
Was dit nie ń Indier maar ń gebore en getoë blanke het die ANC hul monde styf toegehou en hy kon sê net wat hy wil.
Malema het hierdie kader mooi groot gemaak. Niks gaan van dit kom nie want die rooi overalls kan sê en doen net wat hulle wil. Dit is om van siek te word